Small Planet Airlines
Small Planet Airlines UAB (varem FlyLAL Charters) oli Leedu tšarterlennufirma, mille peakontor asus Vilniuses. Ettevõte loodi 2007. aastal, kui Leedu rahvuslikust lennukompaniist FlyLal eraldati tšarterlennud. Small Planet Airlinesil oli lennuluba Leedus, Eestis, Poolas ja Itaalias. Firma klientide hulgas olid turismifirmad Nova Turas, Horizon Travel, Viking Hellas, Aeroservizi, TUI AG, Orbis Travel, Tez Tour, Chapman Freeborn, Newmarket Holidays jts. Small Planet Airlines lõpetas tegevuse 2018. aastal.